Luis Enrique Martínez García

Luis Enrique Martínez García, eller bare Luis Enrique (født 8. maj 1970 i Gijon), er en spansk fodboldtræner og tidligere professionel fodboldspiller. Han har siden 2019 været træner for Spaniens A-landshold.

Aktiv karriere

Klub 
Luis Enrique var en meget fleksibel spiller der kunne spille alle positioner, undtagen målmand. Han startede sin karriere hos det lokale hold Sporting Gijon i 1989, hvor han nåede at spille 36 ligakampe og score 14 ligamål, inden han i 1991 skiftede til Real Madrid. 

Hos Real Madrid blev han brugt i en mere tilbagetrukket position, ofte som back, og skulle her bruge hele 157 kampe til at score samme antal mål som hos Sporting Gijon.

I 1996 skiftede han fra Real Madrid til FC Barcelona. Barcelonas daværende træner Bobby Robson havde set Luís Enríques offensive kvaliteter og gav ham en langt mere offensiv rolle end den han havde haft hos Real Madrid. Robson så rigtigt og Luís Enrique scorede i sin første sæson for Barca 17 ligamål. Året efter var hans 18 ligamål med til at sikre Barca mesterskabet.

Luis Enríque nåede i alt at spille 300 kampe og score 109 mål i sin karriere før han efter sæsonen 03/04 stoppede sin karriere.

Landshold 
Luis Enríque opnåede 62 kampe og 12 mål på landsholdet, han deltog i VM-slutrunderne i 1994, 1998, 2002 og i EM-slutrunden 1996 (en skade holdt ham ude af truppen til EM 2000). 

Han var med en på det spanske U/23-landshold ved OL 1992 på hjemmebane i Barcelona. Spanierne vandt alle kampe i indledende pulje og derpå kvartfinalen 1-0 over , fulgt af sejr i semifinalen 2-0 over , inden de sikrede sig det olympiske mesterskab med en finalesejr på 3-2 over . Luis Enríque spillede alle kampene, bortset fra kvartfinalen.

Trænerkarriere 
Førhen var Enríque træner for FC Barcelona. Her opnåede han stor succes i sin første sæson, idet klubben vandt "The treble" (mesterskabet, den nationale cup samt Champions League).

Luis Enríque blev ny landstræner for  efter VM i fodbold 2018. I sin første slutrunde efter tiltrædelsen førte han holdet til semifinalen i EM 2020 (afholdt 2021).

Privat 
Den 29. august døde Luis Enriques datter af knoglekræft, i en alder af ni år.

Turneringssejre og priser

Som spiller 
Real Madrid
La Liga: 1994–95
Copa del Rey: 1992–93
Supercopa de España: 1993

Barcelona
La Liga: 1997–98, 1998–99
Copa del Rey: 1996–97, 1997–98
Supercopa de España: 1996
UEFA Cup Winners' Cup: 1996–97
UEFA Super Cup: 1997

Spanien U/23
Sommer-OL: 1992

Personlige
Don Balón-prisen: 1990–91
ESM Årets hold: 1996–97
FIFA 100

Træner 
Barcelona
La Liga: 2014–15, 2015–16
Copa del Rey: 2014–15, 2015–16, 2016–17
Supercopa de España: 2016
UEFA Champions League: 2014–15
UEFA Super Cup: 2015
VM for klubhold: 2015

Personlige
Årets træner i La Liga: 2015
FIFA World Coach of the Year: 2015
IFFHS World's Best Club Coach: 2015
Årets fodboldtræner: 2015
Åretsuropæiske fodboldtræner – Alf Ramsey-prisen: 2015
Sæsonens træner: 2014–15
Månedens manager i La Liga: Maj 2016

Referencer

Eksterne henvisninger 

Fodboldspillere fra Spanien
Fodboldspillere fra Real Madrid CF
Fodboldspillere fra FC Barcelona
Fodboldspillere fra Sporting Gijón
Fodboldtrænere fra FC Barcelona
Personer fra Gijón
Deltagere for Spanien ved sommer-OL 1992
Olympiske mestre fra Spanien
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002